**Ekstraoppgaver kapittel 13**

**Ekstraoppgave 13.1**

Viking Gummivarefabrikk ble etablert i 1906 og begynte med produksjon av kalosjer. I 1931 startet fabrikken med produksjon av bildekk under varemerket Viking. Gjennom diverse oppkjøp av andre fabrikker, ble Viking en av Norges største industribedrifter og var blant Europas ledende gummivarefabrikker. På det meste hadde selskapet 3 000 ansatte i Norge.

I 1985 ble selskapet overtatt av Borregaard, og Viking-konsernet ble oppløst. Dekkproduksjonen ble overtatt av svenske Gislaved, som deretter ble overtatt av tyske Continental. Dekkmerket Viking opphørte, og produksjonen i Askim ble nedlagt i 1991.

Prøv å forklare hva som var grunnen til at Viking-konsernet ble oppløst, og at produksjonen i Askim ble nedlagt?

**Ekstraoppgave 13.2**

I kapittel 13.2 står det at Luxembourg og Norge er de to rikeste landene i verden dersom vi måler rikdom etter bruttonasjonalprodukt pr. innbygger. Hvilke land kommer på de fire neste plassene?

**Ekstraoppgave 13.3**

Til forskjell fra mange andre land, ligger hovedtyngden av norsk industri på mindre steder og ikke i de store byene. Hva tror du er grunnen til det?

**Ekstraoppgave 13.4**

1. Vi sier gjerne at Norge er et råvareproduserende land, men vi produserer og eksporterer også en del ferdigvarer. Gi noen eksempler på slike ferdigvarer.
2. I motsetning til for eksempel Sverige, har ikke Norge produksjon av fly og biler. Hva tror du grunnen kan være til det?

**Ekstraoppgave 13.5**

Avgjør hvilke av disse næringene som tilhører hhv. primærnæringene, sekundærnæringene og tertiærnæringene:

1. tjenester tilknyttet utvinning av olje og gassindustrien
2. metallproduksjon
3. reparasjon av motorvogner
4. post- og distribusjonsvirksomhet
5. hvalfangst
6. oljeraffinering

**Ekstraoppgave 13.6**

Under Fagstoff på denne nettsiden har vi nevnt Tandberg Radiofabrikk som et eksempel på at strukturen i norsk næringsliv har blitt endret som følge av endringer i markedsforholdene. Kan du finne flere lignende eksempler?